CELEX: 62008CN0542
Language: sk
Date: 2008-12-04 00:00:00
Title: Vec C-542/08: Návrh na začatie prejudiciálneho konania, ktorý podal Verwaltungsgerichtshof (Rakúsko) 4. decembra 2008 – Friedrich G. Barth/Bundesministerin für Wissenschaft und Forschung

18.4.2009   
            
            
               SK
            
            
               Úradný vestník Európskej únie
            
            
               C 90/7
            
         Návrh na začatie prejudiciálneho konania, ktorý podal Verwaltungsgerichtshof (Rakúsko) 4. decembra 2008 – Friedrich G. Barth/Bundesministerin für Wissenschaft und Forschung
   (Vec C-542/08)
   2009/C 90/10
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Verwaltungsgerichtshof
   
      Účastníci konania pred vnútroštátnym súdom
   
   
      Žalobca: Friedrich G. Barth
   
      Žalovaná: Bundesministerin für Wissenschaft und Forschung
   
      Prejudiciálne otázky
   
   
               1.
            
            
               Predstavuje uplatnenie zákonného ustanovenia o premlčaní, stanovujúceho trojročnú premlčaciu lehotu na mimoriadne príplatky za odpracované roky, ktoré v prípadoch, ako je konanie vo veci samej, neboli udelené migrujúcemu pracovníkovi na základe vnútroštátneho právneho stavu nezlučiteľného s právom Spoločenstva pred rozsudkom Súdneho dvora Európskych spoločenstiev z 30. septembra 2003, Gerhard Köbler (C-224/01, Zb. s. I-10239), nepriamu diskrimináciu migrujúcich pracovníkov v zmysle článku 39 ES a článku 7 ods. 1 nariadenia (EHS) č. 1612/68 (1) alebo obmedzenie v týchto ustanoveniach garantovaného voľného pohybu pracovníkov?
            
         
               2.
            
            
               V prípade kladnej odpovede na prvú otázku: Bráni článok 39 ES a článok 7 ods. 1 nariadenia (EHS) č. 1612/68, v prípadoch, ako je konanie vo veci samej, uplatneniu takého ustanovenia o premlčaní na mimoriadne príplatky za odpracované roky, ktoré neboli udelené migrujúcemu pracovníkovi na základe vnútroštátneho právneho stavu nezlučiteľného s právom Spoločenstva pred rozsudkom Súdneho dvora Európskych spoločenstiev z 30. septembra 2003, Gerhard Köbler (C-224/01, Zb. s. I-10239)?
            
         
               3.
            
            
               Bráni zásada efektívnosti za okolností ako vo veci samej uplatniť proti domáhaniu sa nárokov z minulosti na mimoriadne príplatky za odpracované roky, ktoré neboli udelené pri porušení práva Spoločenstva na základe jednoznačne formulovaných vnútroštátnych právnych ustanovení, ustanovenie o premlčaní stanovujúce trojročnú premlčaciu lehotu?
            
         
      (1)  Ú. v. ES L 257, s. 2; Mim. vyd. 05/001, s. 15.